Bab Idurar iwala-tt, tuγal d tamγart, d tacibant am wedlal, aksum-is yekmec.Ma d iγs-is iban mazal yeğhed.Udem-is sellaw, tban tessufri. D acu kan teṭṭef iman-is.Tbedd tettmuqul mmi-s, allaγ-is irekkem, yeqqar; wissen ma d netta aneγ d target. D Bab idurar i yuzzlen iger-as iγallen.Yessuden-itt, imeṭṭawen ttcercuren seg wallen-is. (Dayen tura yezmer ad yettru).Yemma-s tḥulfa i imeṭtawen-nni n mmi-s rγan, kecmen γer yimi-s. Dγa ula d nettat tettru.Dimeṭtawen n tmendit(lferḥ).